ପୋକସୋ ଆକ୍ଟ ଲଗାଇ ଅଭିଯୁକ୍ତକୁ ତୁରନ୍ତ ଗିରଫ କରାଯାଉ :ମହିଳାମୋର୍ଚ୍ଚା - Odisha Journal\nପୋକସୋ ଆକ୍ଟ ଲଗାଇ ଅଭିଯୁକ୍ତକୁ ତୁରନ୍ତ ଗିରଫ କରାଯାଉ :ମହିଳାମୋର୍ଚ୍ଚା\nଭୁବନେଶ୍ୱରଃ ଓଡିଶାରେ ନାବାଳିକାଠୁ ଆରମ୍ଭ କରି ମହିଳା ସବୁ ସ୍ଥାନରେ ଅସମ୍ମାନିତ, ନିଷ୍ପେଷିତ, ଅପମାନିତ, ଲାଂଛିତ । ପ୍ରତିଦିନ ଗଣଦୁର୍ଷ୍କମ ଘଟଣା ସାରା ରାଜ୍ୟରେ ଚାଂଚଲ୍ୟ ଖେଳାଇଥିବା ବେଳେ ମୁଖ୍ୟମନ୍ତ୍ରୀ ଏଠି ନୀରବଦ୍ରଷ୍ଟା ସାଜିଛନ୍ତି । ଦୁର୍ଷ୍କମ ଅଭିଯୁକ୍ତମାନଙ୍କ ବିରୁଦ୍ଧରେ କାର୍ଯ୍ୟାନୁଷ୍ଠାନ ନେବା ପାଇଁ ବାରମ୍ବାର ଅଭିଯୋଗ ହେଉଥିଲା ବେଳେ ଓଡିଶା ପୋଲିସ ଶାସକ ଦଳ ଚାପରେ ଚୁପ ରହୁଛିି । ଗତ ୨୦ ତାରିଖ ଦିନ ଟାଙ୍ଗୀ ଥାନା ଅନ୍ତର୍ଗତ ଜରିପଡା ପଂଚାୟତ ପାଣିଦୁଆର ଗ୍ରାମରେ ଏକ ଦିବ୍ୟାଙ୍ଗ ନାବାଳିକାକୁ ଦୁର୍ଷ୍କମ କରି ଫେରାର ଥିବା ଅଭିଯୁକ୍ତକୁ ପୋଲିସ ଧରିବା ପରିବର୍ତେ ସୁରକ୍ଷା ଦେଇ ଚାଲିଛି । ସେହି ଗ୍ରାମର ବିଜେଡି ଦଳର ନେତା ଓ ପଂଚାୟତର ଉପସଭାପତି ଭିକାରୀ ଚରଣ ବେହେରା ଅଭିଯୁକ୍ତ ହୋଇଥିବାରୁ ପୋଲିସ ଗିରଫ କରିବାକୁ ପହଘୁଂଚା ଦେଉଛି । ଆଜି ମହିଳା ମୋର୍ଚ୍ଚାର ଏକ ପ୍ରତିନିଧୀ ଦଳ ପିଡୀତା ପରିବାର ସଦସ୍ୟଙ୍କୁୁ ଭେଟି ସମ୍ବେଦନା ଜଣାଇଛନ୍ତି ।\nଏଥି ସହ ପୀଡିତାକୁ ନ୍ୟାୟ ପ୍ରଦାନ ସହ ଦୋଷୀକୁ ତୁରନ୍ତ ଧରି ପୋକସୋ ଆଇନ ଅନୁଯାୟୀ ଅଭିଯୁକ୍ତକୁ ଗିରଫ କରିବାକୁ ଟାଙ୍ଗୀ ଥାନା ଅଧିକାରୀଙ୍କୁ ଭେଟି ଦାବି ଜଣାଇଛି । ଶାସକ ଦଳର ପୋତ୍ସାହନରେ ପୋଲିସ ଏଠି ଦୋଷୀଙ୍କୁ ଧରିବା ବଦଳରେ ଘଂଟ ଘୋଡାଇ ଚାଲିଛି ବୋଲି ବିଜେପି ରାଜ୍ୟ ସଂପାଦିକା ଡ. ଲେଖାଶ୍ରୀ ସାମନ୍ତ ସିଂହାର କ୍ଷୋଭ ପ୍ରକାଶ କରିଛନ୍ତି । ଓଡିଶାର ଆଇନ ଶୃଙ୍ଖଳା ସଂପୂର୍ଣ୍ଣ ଭାବରେ ଭୁଷୁଡି ପଡିଛି । ରାଜ୍ୟରେ କୁନ୍ଦୁଲୀ ନାବାଳିକା ଦୁର୍ଷ୍କମ ଘଟଣା ପରି ଏହି ଘଟଣାକୁ ରାଜ୍ୟସରକାର ଚାପି ଦେବାକୁ ବସିଛନ୍ତି । କୁନ୍ଦୁଲୀ ପୀଡିତା ପରି ଶହ ଶହ ନାବାଳିକା ଦୁର୍ଷ୍କମର ଶିକାର ହୋଇ ନ୍ୟାୟ ନପାଇ ଆତ୍ମହତ୍ୟାକୁ ଆପଣାଉଛନ୍ତି । ଦିବ୍ୟାଙ୍ଗ ନାବାଳିକା ସହ ଦୁର୍ଷ୍କମ ହେବା କୁନ୍ଦୁଲୀ ଘଟଣାର ପୁନରାବୃତି ।\nଏହି ଘଟଣାରେ ଅଭିଯୁକ୍ତ ଜଣକ ବିଜେଡି ଦଳର ନେତା ହୋଇଥିବାରୁ ଶାସକ ଦଳ ଚାପରେ ପୋଲିସ ଗିରଫ କରିବା ପରିବର୍ତେ ସୁରକ୍ଷା ଦେଇଚାଲିଛି । ଅଭିଯୁକ୍ତ ଭିକାରୀ ବେହେରା ପୂର୍ବରୁ ଗାଁର ମହିଳାମାନଙ୍କୁ ଡରାଇ ଧମକାଇ ଦୁର୍ଷ୍କମ କରିଛି । ରାସନ କାର୍ଡ ଏବଂ ପ୍ରଧାନମନ୍ତ୍ରୀ ଆବାସ ଯୋଜନା କାଟିଦେବାର ଭୟ ଦେଖାଇ ଗ୍ରାମର ୫ ଜଣ ମହିଳାଙ୍କ ସହ ସେ ଦୁର୍ଷ୍କମ କରିଛି ବୋଲି ଗ୍ରାମବାସୀ ଅଭିଯୋଗ କରିଛନ୍ତି । ଦିବ୍ୟାଙ୍ଗ ନାବାଳିକାକୁ ଦୁର୍ଷ୍କମ କରିବା ପରେ ଅଭିଯୁକ୍ତର କିଛି ସାଥୀ ପଂଚାୟତ ବସାଇ କିଛି ଟଙ୍କା ପୀଡିତା ପରିବାରକୁ ଦେଇ ଘଟଣାକୁ ରଫାଦଫା କରିବାକୁ ଉଦ୍ୟମ ଚଲାଇଛନ୍ତି ବୋଲି ପରିବାର ଲୋକେ ପ୍ରତିନିଧୀ ଦଳ ଆଗରେ ବୟାନ ଦେଇଛନ୍ତି । ଅନ୍ୟପଟେ ୧୨ ଘଂଟା ଭିତରେ ଅଭିଯୁକ୍ତକୁ ଗିରଫ କରାଯିବ ବୋଲି ଡିଆଇଜି ଆଶିଷ ସିଂହ ପ୍ରତିନିଧୀ ଦଳକୁ ପ୍ରତିଶ୍ୃତି ଦେଇଛନ୍ତି ବୋଲି ଡ. ସାମନ୍ତସିଂହାର କହିଛନ୍ତି । \_nଷ୍ଟେଟ କ୍ରାଇମ ରେକର୍ଡ ବ୍ୟୁରୋ ଅନୁଯାୟୀ ଗତ ୯ ବର୍ଷ ମଧ୍ୟରେ ରାଜ୍ୟରେ ୧୬ ହଜାର ୫୯୧ଟି ବଳାତ୍କାର ମାମଲା ରୁଜୁ ହୋଇଥିଲା । ଏହି ମାମଲାରେ ଏ ପର୍ଯ୍ୟନ୍ତ ୧୦ ପ୍ରତିଶତରୁ କମ୍ ଅଭିଯୁକ୍ତ ଦୋଷୀ ସାବ୍ୟସ୍ତ ହୋଇଛନ୍ତି । ଏଥିରୁ ସ୍ପଷ୍ଟ ପ୍ରମାଣିତ ହେଉଛି କି, ଗୃହ ବିଭାଗ ଓ ପୋଲିସ ପ୍ରଶାସନ ଦୁର୍ଷ୍କମ ଅପରାଧୀଙ୍କୁ ଧରିବାରେ ବିଫଳ ହେଉଛି । ଶାସକ ଦଳର ପୃଷ୍ଠ ପୋଷକତାରେ ରାଜ୍ୟରେ ଅପରାଧୀମାନେ ଖୁଲମଖୁଲା ଅପରାଧ ଘଟାଇ ଚାଲିଛନ୍ତି ବୋଲି ଡ. ସାମନ୍ତସିଂହାର ଅଭିଯୋଗ କରିବା ସହ ମହିଳାଙ୍କ ସୁରକ୍ଷା ପାଇଁ ରାଜ୍ୟସରକାର ଏକ କଠୋର ନିୟମ ଆଣିବା ପାଇଁ ଦାବି କରିଛନ୍ତି । \_nଏହି ପ୍ରତିନିଧୀ ଦଳରେ ମହିଳା ମୋର୍ଚ୍ଚା ଉପସଭାନେତ୍ରୀ କାନନବାଳା ପଟ୍ଟନାୟକ, ସଂପାଦିକା ରଶ୍ମିରେଖା ଦାସ, ଆସ୍କା ସାଂସଦ ପ୍ରାର୍ଥନୀ ଅନୀତା ଶୁଭଦର୍ଶିନୀ, ସୋସିଆଲ ମିଡିଆ ସଂଯୋଜିକା କସ୍ତୁରୀ ମିଶ୍ର, ରଶ୍ମି ପଟ୍ଟନାୟକଙ୍କ ସମେତ ସ୍ଥାନୀୟ କାର୍ଯ୍ୟକର୍ତା ପ୍ରମୁଖ ସାମିଲ ଥିଲେ ।\n← ଆରଡ଼ି ପୀଠରେ ଜିଲ୍ଲାପାଳଙ୍କ ଜନ ଅଭିଯୋଗ ଶୁଣାଣି ; ଭତ୍ତା ଏବଂ ରାସନକାର୍ଡରେ ଅନିୟମିତତା !\nଭଦ୍ରକ ପଂଚାୟତ ସମିତି ପକ୍ଷରୁ ପ୍ରଧାନମନ୍ତ୍ରୀ ଆବାସ ଓ ଭତ୍ତା ବଣ୍ଟନ →\nପୁରୀ ଗଣଦୁଷ୍କର୍ମ ମାମଲାରେ ଅଭିଯୁକ୍ତ ପୁଲିସ ଗିରଫ ହେବାସହ ୫ ଅଟକ\nମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କ ଏକ ଯୁଗାନ୍ତକାରୀ ଘୋଷଣା... ଅକ୍ଟୋବର ୨!
